**SLAVČEK**

Če bi bil jaz slavček, kako bi milo pel

vse pesmice najlepše, kar jih svet imel.

Pel bi tebi, mama, za tvoj rojstni dan,

na tvojem grobu, očka, kjer zdaj si čisto sam.

Če bi bil jaz sonček, toplo bi sijal,

za mamico in očka oblake vse pregnal.

Grel bi tebi, mama, žuljave roke,

gomilo temno očku, leži neznano kje.

Če bi bil jaz cvetka domačih travnikov,

nikdar bi ne zapustil staršev svojih krov.

V tvojem srcu, mama, vedno bi cvetel,

ljubezen bi me grela, nikdar ne ovenel.

Nisem ptiček slavček, sonce toplo ne,

sem otrok nesrečen, v svetu jokam se.

Danes moja mama rojstni dan ima,

namesto sina pride le drobna kartica.